પાદપ્રક્ષાલનને પ્રસંગે તૈલપરાજના સામંતોને હંફાવી મુંજ તૈલપરાજને હાસ્યાસ્પદ સ્થિતિમાં મૂકે છે તે વખતે મૃણાલ 'મુંજ્નો વિજય જોવા' એકીટશે જોઇ રહે છે ; તેને કારાવાસમાં એકાંતે મળવા માટે 'નવવધૂના ઉત્સાહથી' સાયંકાળની રાહ જોયા કરે છે, મુંજના સ્પર્શે 'સજીવન' થાય છે ; અને મુંજ તેને બાથમાં ભીડી-ચગદી નાખે છે ત્યારે તો 'વૃદ્ધાવસ્થાને આરે ઊભેલી ઉગ્ર તાપસી, તરફડ્તી, ધ્રુજતી, નાસી જવાની ઇચ્છાથી કાંપતી,' 'આનંદની અવધી અનુભવે છે.